אל תבקשי סליחה אמי אל תבקשי על שנטשת את ילדייך  להתפלש בחול והתמכרת לכאבייך כשנמוג ענן האפר מהיבשת אל תבקשי סליחה אם אהובה על שמכרת כבוד בנך לבני שכנים בהשוואות לא מתקנות הרעפת כינויים אני מזמן סלחתי מול סיפי דלתות בתים מטים שצל תושבת מזוזה שנתלשה חיוור בהה מולי ברחוב הולדתך חצי אשמה מילאוני אז כשכמו ילדה בכית - אימא ואני חשבתי כי שוב הכזבתי אותך הורתי העגומה בילדותי הסוערה סלחי לי את כי לא ידעתי מר שברונך על שנטשת בת את הורייך וחלוצה הפכת עת הם הובלו למשרפה